સતલાસણા તાલુકાનાં રૂપિયા ૪.૩૫ કરોડનાં મનરેગા કૌંભાડ અંતર્ગત બનાવાયેલ ચેકડેમનું મટીરીયલ સપ્લાય કરનાર વડગામ તાલુકાનાં ચિત્રોડાનાં બે સપ્લાયરો એલસીબી કચેરીમાં હાજર થયા હતા. હાઈકોર્ટનાં આગોતરા જામીન મેળવીને હાજર થયેલાં બંને સપ્લાયરોનું નિવેદન લઈને જામીન મુક્ત કરાયા હતા. સતલાસણા તાલુકામાં વનવિભાગનાં કર્મચારીઓએ મનરેગા યોજના અંતર્ગત વર્ષ ૨૦૧૫-૧૬ માં કામોની મંજૂરી મેળવીને સરકારનાં નિયમો વિરૂદ્ધ ચેકડેમનાં એક જ સરખા માપનાં કામો કરાવી, ખોટા હિસાબો બનાવી, સરકાર સાથે વિશ્વાસઘાત તેમજ ઠગાઈ કરી, નાણાનો દુરૂપયોગ કરીને રૂપિયા ૪,૩૫,૪૮,૩૨૩ નું કૌભાંડ આચર્યુ હતું.